**Szeptember 14.**

**11:00 Weiner-Szász Kamaraszimfónikusok koncertje**

A38 Hajó

1114 Budapest, Petőfi híd budai hídfő

Hangversenymester: Somogyi Péter Közreműködik: dr. Kamp Salamon Bach: f-moll prelúdium, BWV 534 Liszt: Angelus!, S. 378 Zene és hit - kiselőadás Mozart: Alleluja, K. 165 Közben Kamp Salamon, a Magyar Evangélikus Egyház zeneigazgatója beszél hit és zene kapcsolatáról.

**16:00 A La Speranza Trió barokk koncertje**

Szépművészeti Múzeum

1146 Budapest, Dózsa György út 41.

Műsoron Scarlatti, Vivaldi, J. S. Bach, Lotti, Purcell, Conti, G. F. Hände művei. Közreműködik: Czére Andrea ének, Kassai Róbert zongora, Stoll Péter gordonka

**18:00 Venite, venite... - Barokk kantáták, áriák és duettek**

Óbudai Evangélikus Templom

1034 Budapest, Dévai Bíró Mátyás tér 1.

Venite, venite… Barokk kantáták, áriák és duettek Jónás Krisztina, Ducza Nóra – szoprán Vitárius Piroska - hegedű Kallai Nóra - cselló Győri István - lant Németh Pál - csembaló, művészeti vezető

**18:00 Nemzeti Filharmonikusok koncertje**

Szent Kereszt Felmagasztalása Plébániatemplom

Ukrajna, 90202 Beregszász, Rákóczi tér 6.

**19:00 A nap megszentelése - Szvorák Katalin koncertje**

Magyar Kereskedelmi és Vendéglátóipari Múzeum

1036 Budapest, Korona tér 1.

Szvorák Katalin koncertje a legszebb himnuszainkat, zsoltárainkat és imádságainkat tartalmazza, mely az Éneklő Egyház – Római Katolikus Népénektár dallamait és szövegeit dolgozza fel és elsődleges célja az egyházi ismeretterjesztés, hiszen világszinten népénekeink a leggazdagabbak és több évszázados hagyományokból táplálkoznak, ezért egyetemes európai keresztény kultúránk kiemelkedő alkotásai. Közreműködik: Andrejszki Judit (ének, csembaló, orgona)

**19:00 Händel: Messiás a Concerto Kamarazenekar előadásában**

Magyarok Nagyasszonya Plébániatemplom

1089 Budapest, Rezső tér 1.

Előadják: Csereklyei Andrea szoprán - Bakos Kornélia alt - Megyesi Zoltán tenor - Cser Krisztián basszus A Pasaréti Szent Antal Kórus (Karigazgató: Déri András) és a Concerto Kamarazenekar Vezényel: Cser Miklós

**Szeptember 15.**

**15:00 Egyházak Közös Zenei Áhítata**

Szent István Bazilika

1051 Budapest, Szent István tér 1.

„Ne azt keressük, ami elválaszt, hanem ami összeköt." XXIII. János pápa A közös zenei ünnepen a történelmi egyházak zenei képviselői együtt nyitogatják a Hit kapuját. A sort a zsidó zene képviselői nyitják, ószövetségi zsoltárok énekes zongorakíséretes változatával, majd a katolikus, az evangélikus és a református kórusok műsora következik. A műsorok ismertetésekor Schnell Ádám színművész felolvassa egy-egy elhangzó zsoltár magyar szövegét.

**16:00 Szvorák Katalin koncertje**

Esztergomi Hittudományi Főiskola Könyvtára

2500 Esztergom, Szent István tér 10.

**16:00 Lumen Christi Gospel kórus koncertje**

Nagytarcsai Evangélikus Templom

2142 Nagytarcsa, Rákóczi utca

**18:00 Wagner istenképe. Előadás és koncert Kukely Júlia és Dénes István művészek közreműködésével.**

Fasori Evangélikus Templom

1071 Budapest, Városligeti fasor 17-21.

A 200 éve született Richard Wagner életművéből adnak rendhagyó válogatást Kukely Júlia és Dénes István, a Magyar Állami Operaház művészei. Az előadás és koncert bepillantást enged az operairodalom óriásának istenképébe. A megkapó szépségű evangélikus templomban részletek csendülnek fel a Lohengrin, a Tannhauser és Az istenek alkonya című operákból. A belépés díjtalan az estre.

**19:00 Ránki Dezső, Klukon Edit és Ránki Fülöp jótékonysági koncertje**

MOM Kulturális Központ

1124 Budapest, Csörsz utca 18.

Első alkalommal térünk el a kezdetektől vállalt "Ingyenességtől", egy nemes cél érdekében. A koncert bevételével a Budai Várban felállításra kerülő Mária-szobor költségeihez szeretnénk hozzájárulni, ezért a koncert csak támogatói jeggyel látogatható, mely 2000 Ft, 5000 Ft és 10.000 Ft értékben vásárolható Honlapunkon, illetve a helyszínen.

**19:00 Szabó István (Steve Taylor) pánsípművész koncertje**

Boldog Salkaházi Sára templom

1157 Budapest, Pattogós út 1.

Steve Taylor - Szabó pánsípművész már évtizedek óta emberek tömegét kápráztatja el a pánsíp csodálatos hangjával. Rengeteg munkájának és kitartó gyakorlásának köszönhetően nagy tapasztalattal "kezeli" ezt a hangszert, aminek köszönhetően virtuózak és művésziek a játékai. Mindig megadja a kellő tiszteletet hallgatóinak azáltal, hogy nem rutinból játszik. Mindig gyakorol! Nem is csoda, hogy a világ 10 legjobb pánsípművészei közé választották!

**19:30 Mátyás-templom ének és zenekarának koncertje**

Mátyás-templom

1014 Budapest, Szentháromság tér 2.

Műsor: Vavrinetz Mór: Te Deum (Műsorváltozás esetében: Kodály Zoltán: Magyar Mise, Budavári Te Deum)

**Szeptember 16.**

**17:00 Kapunyitás**

Turisztikai központ

3916 Bodrogkeresztúr, Kossuth Lajos utca

A zsidó újév alkalmából zenés-énekes előadás a zsidó vallásról, a bodrogkeresztúri zsidó közösségről, a volt zsinagógában.

**19:00 Művész tanárok és fiatal művészek bemutatkozása a szakralitás fényében**

Óbudai Társaskör

1036 Budapest, Kiskorona utca 7.

Esztó Zsuzsa zongoraművész a Zeneakadémia „Kivételes Tehetségek” Tagozatának tanára. Két, "Kivételesen Tehetséges" tanítványával, Konyicska Renátával és Nagy Mírával ad koncertet. Műsorukon Liszt, Chopin és Ravel művek szerepelnek. Ingyenes belépők igényelhetők az Óbudai Társaskörben.

**Szeptember 17.**

**17:00 Szilasi Alex és Szilasi Dávid 4 kezes koncertje**

Zenetudományi Intézet

1014 Budapest, Táncsics Mihály utca 7.

Bach: O Lamm Gottes, unschuldig BWV DEEST - Kurtág György átirata 4 kézre

16:00 Tárlatvezetés a Zenetudományi Intézet kiállításain Gombos László zenetörténész vezetésével

**17:00 Kapunyitás Mádon**

Mádi zsinagóga

3909 Mád, Táncsics utca 38.

A zsidó újév alkalmából meglepetésekkel teli énekes-zenés előadás. Résztvevő művészek: az ORZSE hallgatói és meglepetés vendégek

**19:00 Válogatás**

Kaposfüredi Szent Őrangyalok Templom

7451 Kaposfüred, Kaposfüredi út

Isten a legkedvesebb teremtményei, az emberek közül válogatott be minket ebbe a csapatba és arra kér, hogy együtt folytassuk a játékot. Ennek a játéknak hallható formája a közös dal, ami nem attól szép, mert tökéletes, hanem attól, mert a Tökéletestől jön és oda tér vissza.

**19:00 Ars Sacra a kaposvári Evangélikus Egyházközségben**

Evangélikus Templom

7400 Kaposvár, Kossuth Lajos utca 39.

J.S Bach: Die Kunst der Fuge BWV1080 :: A szerző 14 fugával és kánonnal mutatja be az imitációs zeneszerzési technikákat. Résztvevő művészek: Papp Dániel; Stefkó Mihály - hegedű; Móré László - brácsa; Natasha Szervánszky - cavage- cselló

**Szeptember 18.**

**17:00 Pergolesi: Stabat Mater - az Epreskert Barokk Kálváriáján**

Epreskert udvara

1063 Budapest, Kmety Gyula utca 26-28.

Előadják: Bokor Jutta, Bartók - Pásztory díjas énekesnő, Cecília LLoyd, az Operaház magánénekese és a kiegészített Fodor kvartett

**19:00 A Szent István Bazilika éneklő kövei - koncerttel egybekötött előadás**

Szent István Bazilika

1051 Budapest, Szent István tér 1.

Budapest székesegyházának évszázados köveit Kovács Gergely történész és Virágh András Gábor orgonaművész közös előadása szólaltatja meg, hogy megelevenedjen a Bazilika háztörténete, liturgikus élete és egyedülálló ikonográfiája. A „többszólamú” előadás megmozgat szívet-lelket, nyakat és fejet, talán még valódi köveket is…

**19:00 Előhang Rachmaninov: Éjszakai virrasztás című művéhez**

Panagia Központ

1056 Budapest, Molnár utca 3.

Bubnó Tamás neves egyházzenész, a Szent Efrém Férfikar vezetője előadásában értelmezi a Rachmaninov által megzenésített istentisztelet szerkezetét és szimbólumvilágát.

**19:00 Kapocs zenekar koncertje**

Kálvária Kápolna

7400 Kaposvár, Kálvária utca 15.

A zenekar 2008-ban alakult. Célunk Isten és az emberek “összekapcsolása”, azaz Istenről beszélni az embereknek. Dalaink szövegüket tekintve vegyesek; van életérzést kifejező és van ima is.

**Szeptember 19.**

**19:00 Szutrély Katalin énekművész dalestje**

Budavári Önkormányzat Városháza aulája

1014 Budapest, Kapisztrán tér 1.

Szutrély Katalin, a Magyar Állami Operaház magánénekese, Budapesten született, hat éves korában kezdett zongorázni, a Liszt Ferenc Zeneakadémia budapesti, és szegedi tagozatán tanult, majd Londonban képezte tovább magát. A dalestek és az oratórium előadások állnak első helyen szerepvállalásaiban. A koncert az Orfeo Zenei Alapitvánnyal együttműködve jöhetett létre. Köszönet a Budavári Önkormányzatnak a helyszín biztosításáért.

**19:00 Fülep Márk, Farkas Zoltán "Batyu" és Tóth Ildikó "Fecske" közös estje**

Klebelsberg Kultúrkúria

1028 Budapest, Templom dűlő 2-10.

A műsorban felhangzó különleges szépségű magyar fuvolamuzsikák egybeforrnak a szóló- és páros táncok lendületével. A zenei hangot mozgás, a mozgást újból hang követi. Ezen tapasztalható színi megnyilatkozásokat "a földtől az égig" érzelmi töltődés hatja át. Az emberi érzések közeli, őszinte megnyilvánulásait és derűs hangulatát viheti magával a néző. Műsoron Jemnitz, Farkas, Lajtha, Matuz, Szervánszky művei és magyar népzene.

**19:00 Tizenöt zsoltár**

Óbudai Kulturális Központ

1032 Budapest, San Marco utca 81.

A Zsoltárok könyve az Ószövetség 150 részéből álló imádság és énekgyűjteménye. Ezen a hangversenyen 15 zsoltár hangzik el mai feldolgozásban. 1997-ben megjelent lemez egyaránt sikeres hangversenytermekben és templomokban. Fellép: Gryllus Dániel, Gryllus Vilmos, Sebestyén Márta Zene: Gryllus Dániel, versek: Sumonyi Zoltán A program ingyenes.

**19:00 Művész tanárok és fiatal művészek bemutatkozása a szakralitás fényében**

Óbudai Társaskör

1036 Budapest, Kiskorona utca 7.

Nagy kiváltság, hogy Gulyás Dénes elfogadta meghívásunkat egy szakrális opera és dalestre, hiszen a Művész úr rengeteg társadalmi és művészeti feladatot lát el manapság. Az esten Gulyás Dénes tanítványaival közösen lép fel. A tanítványok: Csóka Anita, Dani Dávid, Halmosi Tímea, Kohán Nikolett, Ruszó Alexandra, Takács Tamás Henrik, Tímár Tímea Ingyenes belépők igényelhetők az Óbudai Társaskörben.

**Szeptember 20.**

**18:00 Gemma Énekegyüttes koncertje**

Budapest Történeti Múzeum - Vármúzeum

1014 Budapest, Szent György tér 2.

Az együttes 1996-ban alakult. Ekkor még a tagok nagy része a Kodály Zoltán Magyar Kórusiskola tanulója volt. Ma az együttesnek 12 aktív tagja van. Repertoárunkon főleg reneszánsz misék, motetták és lamentációk (Palestrina, Lassus, Tallis, Byrd, White, Josquin...), Bach kantáták találhatók; emellett kortárs zeneszerzők műveit is szívesen énekeljük. Műsorunk: Reneszánsz misék, motetták, Mária-antifónák.

**18:00 "Én keresem a hitemet: a hitem is majd megtalál." Nógrádi Péter kamaraestje**

Magyar Rádió Márványterme

1088 Budapest, Pollack Mihály tér 8.

Műsor: Rózsaablak - Arabeszk - Antiphona - Akik megtalálnak (Weöres S.: "Akik megtalálnak" c. versére) - J.S.Bach - Nógrádi P. : C-dúr preludium és fúga BWV 547 - Szerenád - Tengertánc (Weöres S.: " Kodály Biciniáira emlékezve" c. versére) - Canzonetta Előadók: Wiedemann Bernadett, Szokolayné Szőke Diána, Virág Emese, Line Ildikó, Déri György, Horizont fúvósötös, Szűcs Péter, Fazekas László Műsorvezető: Tomcsányi Árpád

**18:00 Nyárbúcsúztató ária- és dalest**

Püspöki Palota

2600 Vác, Migazzi tér 1.

Előadók: Dónusz Katalin énekművész, Czeller Krisztina énekművész, Cs. Nagy Ildikó zongoraművész Ingyenes belépők Sátori Lászlóné szervezőtől igényelhetők: 20 9742458

**18:30 Ichnád Sándor és barátai - keresztény könnyűzenei koncert**

Boldog Salkaházi Sára templom

1157 Budapest, Pattogós út 1.

Az ifjúsági nap keretében fiatalok zenélnek fiataloknak, a koncert után a közösségi teremben agapé, lehetőség találkozásra, egy kis kötetlen időtöltésre.

**19:00 Tehetséges ifjú zongoristák koncertje**

FUGA-Budapesti Építészeti Központ

1052 Budapest, Petőfi Sándor utca 5.

Medgyesi Zsolt, Kocsis Krisztián, Radnóti Róza és Szilasi Dávid – a Járdányi Pál Zeneiskola volt és jelenlegi növendékei -, valamint Samira Spiegel (Würzburg) koncertje a Belvárosi Művészeti Napok és az Ars Sacra Fesztivál keretében, az Eventuell Galéria szervezésében. Műsoron: Beethoven, Chopin, Liszt, Schubert művek Műsorvezető: Mácsai János zenetörténész

**19:00 Haydn: Teremtés című oratóriumának vetítése**

Panagia Központ

1056 Budapest, Molnár utca 3.

A nagy bécsi klasszikus monumentális kompozíciója megrendítő élményben részesíti azt, aki e zeneművön keresztül találkozik a bibliai teremtéstörténettel. Az értő hallgatást Gáspár Csaba László bevezetője segíti elő

**19:00 Zenés szentségimádás**

Hárskúti Magyarok Nagyasszonya Templom

8442 Hárskút, Fő utca 2.

**19:00 Pomázi Szakrális Művészetek Hete**

Pomázi Református templom

2013 Pomáz, Hősök tér 1.

**Szeptember 21.**

**15:00 Jótékonysági koncert a hárskúti templom falfestményeinek felújítására**

Hárskúti Magyarok Nagyasszonya Templom

8442 Hárskút, Fő utca 2.

A templom falfestményeit Hertay Mária Munkácsy Mihály díjas grafikus, tűzzománc művész készítette. A festmények restaurálásra szorulnak. A koncerten a falu minden korosztálya szerepel. További fellépők: Peregrinus Együttes, László Szilvia énekművész és tanítványai Sellei Etelka, Mészáros Kármen, Katona Lóránt és Kárpáti Ágnes zongoraművész. Támogatói jegyek a helyszínen vásárolhatók, melynek bevételét a falfestmények felújítására fordítjuk.

**15:00 Zenés áhítat**

Római Katolikus Főplébánia Temploma

3100 Salgótarján, Damjanich út 2.

Zenés áhítat Nógrád megyei kórusok, együttesek közreműködésével.

**16:00 Orgonajáték és orgonabemutató**

Kőbányai Szent László templom

1102 Budapest, Szent László tér

A templom orgonájának bemutatása és Benedek András kántor orgonálása

**17:00 Korok, zenék, templomterek**

Keresztelő Szent János Plébániatemplom

3360 Heves, Erkel Ferenc utca 5.

Templomunk építészeti bemutatása, ezzel párhuzamosan ugyanazon zenei korok megszólaltatása. Gótika- gregorián, korai többszólamúság; Barokk- polifónia: J.S.Bach és kortársai, Eszterházy Pál művei. Közreműködik templomunk Keresztelő Szent János Kórusa

**18:00 Koncert a Magyar Népi Iparművészeti Múzeumban**

Magyar Népi Iparművészeti Múzeum

1011 Budapest, Fő utca 6.

A Hagyományok Háza nyílt hetének egyik záróakkordjaként egy különleges koncertet kínál a Magyar Népi Iparművészeti Múzeumában, ahol a hétvégén a Kulturális Örökség Napjaihoz kapcsolódva tárlatvezetésekkel, kézműves foglalkozásokkal is várják az érdeklődőket. Szombat este vallásos népi énekek, archaikus imádságok csendülnek fel a zenéhez igazán illő miliőben a Vándor Vokál tolmácsolásában.

**18:00 Golgota Gospel Kórus koncert**

ÓKK Békásmegyeri Közösségi Háza

1039 Budapest, Csobánka tér 5.

Golgota Gospel Kórus koncert a Csobánka téren 10 év, 200 tag, 400 mozdulat, 1000 hangszín! Tíz éves fennállását ünnepli idén a Golgota Gospel Kórus. A repertoárban megtaláljuk a jazz, a country, a blues, és az igazi gospel stílust is. A magyar és angol nyelvű dalszövegek hitelesen közvetítik a keresztény értékrend időtálló mozzanatait és üzenetét. (Rossz idő esetén a Közösségi Házban.)

**19:00 A Benyus Testvérek Kamaraegyüttesének koncertje**

Boldog Salkaházi Sára templom

1157 Budapest, Pattogós út 1.

A Benyus család zenei tevékenysége egyedülálló jelenség a magyar zenei életben. A hagyományos családi együttzenélést koncertszínvonalon művelik. A tíz testvér vonós, fa-, rézfúvós és ütőhangszereken játszik. Megalakulásuk idejét nem könnyű meghatározni, mivel a gyermekek születésük sorrendjében fokozatosan kapcsolódtak be a közös zenélésbe, így a kamaraegyüttes közös múltja több mint 30 évre tekint vissza.

**19:00 Sursum Corda 2013**

Budafok-Belvárosi Szent Lipót Plébániatemplom

1221 Budapest, Savoyai Jenő tér

Emeljük föl szívünket! Ezzel a mottóval kerül megrendezésre Budafok-Tétényben az a koncertsorozat az önkormányzat támogatásával, melynek része a mai hangverseny. (Bővebben tájékozódhat: www.hegedusendre.hu) LAMPART-BUDAFOK Vegyeskar hangversenye Vezényel: Z. Juhász Irén Szólisták: Cserekjei Andrea – szoprán, Honinger László – tenor, Mikecz Kornél – basszus Zongorán közreműködik: Dominkó István Műsor: Gounod: Szent Cecília mise

**19:00 Záróhangverseny**

Fóti Szeplőtelen Fogantatás Templom

2151 Fót, Vörösmarty utca 2.

Közreműködik: Óbudai Kamarakórus, karvezető: Dr. Erdős Ákos; Budavári Kamarazenekar, karvezető: Héja Benedek; Fóti Templom Magnificat kórusa, karvezető: Kúnné Kocsis Erzsébet. Az est folyamán Hayd, Liszt Ferenc, G.P.Palestrina,G.O. Pitoni, Andrea Gabrieli, Igor Stravinsky, Benjamin Britten, J.S.Bach, Pachelbel, Purcell, J.S.Bach, Esterházy Pál, cG.F.Haendel, valamint Gregorián művek hangzanak el. Műsorvezető: Gedai György

**19:00 A Pomázi Ifjúsági Fúvószenekar Hangversenye**

Pécsi Bazilika

7621 Pécs, Szent István tér 14.

Műsoron: J. S. Bach, Händel, Telemann, Vivaldi és Mozart legszebb művei. Vezényel: Széplaki Zoltán

**19:30 Kecskés Mónika orgonaestje**

Belvárosi (Pesti) Ferences Templom

1053 Budapest, Ferenciek tere 9.

Program: César Franck: A-dúr fantázia h-moll korál :: elmélkedés: p. Kercza Asztrik OFM :: César Franck: Grand Piece Symphonique, opus 17

**19:00 Barokk Egyházi Muzsika**

Árpád-házi Szent Erzsébet Plébániatemplom

1074 Budapest, Rózsák tere

Az Albinoni Kamarazenekar Vivaldi és Pergolesi műveit adja elő.

**22:30 Szent Efrém Férfikar - Szergej Rachmaninov: Éjszakai virrasztás Op.37.**

Jézus Szíve Templom

1085 Budapest, Mária utca 25.

közreműködik: Rajk Judit - alt - Gavodi Zoltán - tenor - Szent Efrém Kórus vezényel: Bubnó Tamás A világ vokális zeneirodalmának egyik legszebb alkotását adja elő a Szent Efrém Kórus. A művet alig két hét alatt (!) komponálta meg a zseniális orosz művész, amelyben gyerekkorának meghatározó vallásos, liturgikus élményét eleveníti meg: a bizánci virrasztó szertartás legszebb pillanatait és dallamait, helyenként 10-12 szólamú feldolgozásban.

**Szeptember 22.**

**10:00 Istentisztelet és koncert**

Bartók Béla Unitárius Egyházközség

1092 Budapest, Hőgyes Endre utca 3.

Koncert, fellépnek: Jávorkai Sándor hegedűművész és Jávorkai Ádám csellóművész

**10:00 Ars Sacra a kaposvári Szent Margit Plébánián**

Szent Margit templom

7400 Kaposvár, Kanizsai utca 54.

Koncertmise Mária énekekkel, előadja Maczkó Mária, Emerton- és Magyar Örökség díjas énekművész HIT tárgyak – a HIT évében - kiállítás - szakrális tárgyak, eszközök kiállítása könyvbemutató Lőrincz Sándor: „Szeretni küldött, Aki megteremtett…” című könyv bemutatója

**11:00 Pro Musica Leánykar és Szabó Dénes karnagy koncertje**

Párbeszéd Háza, Jezsuita kápolna

1085 Budapest, Horánszky utca 20.

A világhírű Pro Musica hűséges fellépőnk, minden évben újabb kihívásként 1-1 különösen nehéz akusztikájú helyszínen töltik be a teret varázslatos énekükkel, új és új felállásban, ahogyan azt Kossuth-díjas karnagyuk alkalmanként a koncert előtt megkomponálja, eldirigálja. Az angyal hangú kórus egy ma már liturgikus használaton kívüli, ám érezhetően szakrális hatású térben énekel, főként mai magyar szakrális kórusműveket

**15:30 Albert Schweitzer Kórus és Kamarazenekar**

Óbudai Szent Péter és Pál Templom

1036 Budapest, Lajos utca 168.

Műsoron: J.S. Bach: H-moll mise, Vezényel: Kenessey László, Közreműködnek: Szabóki Tünde, Várhelyi Éva, Molnár András és Cser Péter ének

**16:00 Franz Schubert Pócsmegyeren**

Pócsmegyeri Református Templom

2017 Pócsmegyer, Bocskai tér 6.

F. Schubert 1818-ban a zselizi Esterházy kastélyból írta bátyjának: "Talán Pestre is eljutok, mi Pócsmegyeren szüretelünk, és ez már közel esik hozzá..." E levél alapján méltán feltételezhető, hogy a világhírű zeneszerző megfordult Pócsmegyeren, abban az évben, amikor a gyönyörű templom tornya, bútorzata éppen elkészült. Az ünnepi hangverseny után emléktábla avatásra kerül sor a valamikori Esterházy kúria falán.

**18:00 Zsoltárok és Filmzene**

Református Templom

2011 Budakalász, Kereszt utca 7.

Az Invocatio Musicalis együttes református zsoltár- ás énekfeldolgozásait és saját kompozícióit mutatja be a műsorban. A zenekar tagjai: Naszádi Gábor - gitár Király Lóránt - basszusgitár Kollár Attila - fuvola Kornis ferenc - konga. bongó Őry Tamás - dob

**18:00 Füzi Elek énekkar Plutzer Gábor orgonakíséretével**

Katolikus Templom

2737 Ceglédbercel, Petőfi S. utca

**19:00 Bogányi Gergely koncertje - az Ars Sacra Fesztivál záróeseménye**

Budapest Music Center

1093 Budapest, Mátyás utca 8.

Bogányi Gergely csodálatos koncertjein szívesen nyilatkozik személyes hitéről, elkötelezettségéről, mely része, fontos kiegészítője művészetének.

**19:00 Óbudai Kamarakórus**

Szent József Plébánia Templom

1038 Budapest, Templom utca 18.

Vezényel: Erdős Ákos, szólót énekel: Király Judit, orgonán kísér: Király Miklós Műsoron: Reneszánsz egyházi kórusmuzsika (Pitoni, Gabrieli, Palestrina), Magyar egyházi kórusmuzsika (Eszterházy Pál, Liszt Ferenc), Tempolmi áriák, XX. századi egyházi kórusok (Stravinsky, Britten művei)

**19:00 Az EWALD Rézfúvós Együttes koncertje**

Boldog Salkaházi Sára templom

1157 Budapest, Pattogós út 1.

Az Ewald Rézfúvós Együttes az ország talán legtehetségesebb fúvós együttese, nyitottak minden stílus és irányzat, a könnyebb és komolyabb műfajok felé egyaránt – az egyetlen kritérium számukra a minőség.